A fins d'os anyos 70 escribe novelatas as suyas memorias de nina en Adauesca y a redolada. O libro se publicó en 1982 con o tetulo A lueca (a historia d'una mozeta d'o Semontano) (Uesca, Publicazions d'o Consello d'a Fabla Aragonesa). Yera o primer libro que se publicaba en aragonés popular d'o Semontano. L'acceptación estió enorme, más que más por a espontaneidat y naturalidat con as que recenta os más duros episodios d'a suya vida, y por a sencilleza con a que replega a vida tradicional en un lugar d'o Semontano. O suyo estilo ye pleno antimás d'expresions y frases feitas de carácter coloquial que li dan a o texto una gran viveza.